**ИЗИСКВАНИЯ ЗА ТЕХНИЧЕСКО ОФОРМЛЕНИЕ НА ДОКЛАДИТЕ**

1. Докладите трябва да се представят в електронен формат и в завършен вид. **Максималният обем на докладите е 10 (десет) стандартни страници А4, включително илюстративния материал и библиографията.**

2. Докладите трябва да са записани във формат **MS Word с разширение .docx**. **Името на файла се състои от** номерa на научното направление, собствено и фамилно име на автора на доклада, разделени с долна черта.

**Пример:** 1\_Ivan\_Ivanov.docx

3. Текстът да е подготвен на формат А4, полетата на всяка страница трябва да бъдат с размери по 3 см отляво и отдясно и по 2,5 см отгоре и отдолу. Междуредие Single. Шрифт *Times New Roman (Unicode)* с размер на шрифта 14 pt и подравняване *Justified*.

4. **Заглавие на доклада** **на български език** (ако докладът е на български език) – *Times New Roman, Font Size: 16 рt, Font Style: Regular, Bold, Alignment: Centered; All Caps*. Заглавие на български език не се изписва за участниците от други държави.

5. **Данни за автора/авторите на български език** (ако докладът е на български език) – през два празни реда след заглавието на български език – име и фамилия на автора/авторите, *Times New Roman, Font Size: 16 рt, Font Style: Regular, Bold, Alignment: Centered*. Данните за автора/авторите на български език не се изписват за участници от други държави. При двама и повече автори имената се подреждат едно след друго.

6. **Заглавие на доклада** **на английски език** – през един празен ред след данните за автора/авторите на български език – *Times New Roman, Font Size: 16 рt, Font Style: Regular, Bold, Alignment: Centered; All Caps*. Заглавието на английски език се изписва и за участниците от Република България.

7. **Данни за автора/авторите на английски език** – през един празен реда след заглавието на английски език – име и фамилия на автора/авторите, *Times New Roman, Font Size: 16 рt, Font Style: Regular, Bold, Alignment: Centered*. Данните за автора/авторите се изписват на английски език и за участниците от Република България. При двама и повече автори имената се подреждат едно след друго.

8. **Резюме на доклада на български език** (ако докладът е на български език) – през два празни реда след имената на автора/авторите на английски език – до 500 символа, *Times New Roman 12 pt*, *Italic, Line Spacing: Single, Alignment: Justified*. Резюме на доклада на български език не се изписва за участниците от други държави.

9. **Ключови думи на български език** (ако докладът е на български език) – през един празен ред след резюмето на български език – не повече от 5 (пет), *Times New Roman 12* *pt*, *Italic, Line Spacing: Single, Alignment: Justified.* Ключови думи на български език не се изписват за участниците от други държави.

10. **Резюме на доклада на английски език** – през един празен ред след ключовите думи на български език – до 500 символа, *Times New Roman 12* *pt*, *Italic, Line Spacing: Single, Alignment: Justified*. Резюме на доклада на английски език се изписва и за участниците от Република България.

11. **Ключови думи на английски език** – през един празен ред след резюмето на английски език – не повече от 5 (пет), *Times New Roman 12 pt*, *Italic, Line Spacing: Single, Alignment: Justified.* Ключови думи на английски език се изписват и за участниците от Република България.

12. **Основният текст на доклада** – през един празен ред след ключовите думи на английски език *– Times New Roman 14 pt, Alignment: Justified*.

13. **Графиките**, схемите и снимките да се форматират чрез insert – picture – from file – format picture – layout – in line whit text, като се надписват под фигурата, с поредни номера.

14. **Таблиците** да се надписват с поредни номера, над таблицата.

15. Номерата на формулите се означават с цифра вляво от тях, в малки скоби ( ).

16. **Цитиранията в текста и бележките под линия** се добавят чрез References – Insert Footnote – *Times New Roman 10 pt, Justified, Line Spacing 1, Spacing 0 pt*.

**Пример:**

В текста:    Текст, текст, текст6.

Под линия: 6 **Тодоров**, Тодор. Автоматизация и цифровизация на библиотеките. – В: *Трудове на Специализираното висше училище по библиотекознание и информационни технологии*. 2005, бр. 4, с. 123. ISSN 1312-5834

17. **Списъкът на цитираната литература** се поставя в края на текста (доклада), като се номерира с 1., 2., 3. и т.н., подрежда се в азбучен ред (първо източниците на кирилица и след това на латиница) и съдържа пълните библиографски описания на цитираните източници.

18. **Адресите за кореспонденция** се изписват накрая, през един празен ред след списъка на цитираната литература, с размер на шрифта *Times New Roman 12 pt* и стил *Italic*, като се посочват: трите имена на авторите, научните степени и звания, институцията, в която работят, адрес за кореспонденция, телефон и e-mail.

19. При изготвяне на докладите да се спазват разпоредбите на Закона за класифицираната информация и Правилника за неговото прилагане.

20. **Страниците да не се номерират!**